ફૂટબોલ, ક્રિકેટ, હોકી કે કોઈ પણ ટુર્નામેન્ટમાં જ્યારે વિજેતા ટીમનો સુકાની કે વ્યક્તિગત રમતમાં ટ્રોફી જીતેલો ખેલાડી ટ્રોફીને બે હાથે હવામાં અધ્ધર ઊંચી કરે છે. જોકે, ફૂટબોલમાં આ પરંપરા 1958થી શરૂ થઈ છે. 1958માં ફૂટબોલ વર્લ્ડ કપનું આયોજન સ્વીડનમાં કરવામાં આવ્યું હતું. જેમાં બ્રાઝિલ ચેમ્પિયન રહ્યું હતું. તે સમયે બ્રાઝિલના ચેમ્પિયન સુકાની હિલ્ડેરાલ્ડો બેલિનિએ એક ખાસ વાતને ધ્યાનમાં રાખીને ટ્રોફીને હવામાં ઊંચી ઉઠાવી હતી અને ત્યારથી જ ફૂટબોલમાં વિજેતા કેપ્ટન દ્વારા ટ્રોફીને હવામાં ઊંચી ઉઠાવવાની પરંપરા શરૂ થઈ હતી. આ ઉપરાંત ટ્રોફીની એક રસપ્રદ વાત એ રહી છે કે બીજા વિશ્વ યુદ્ધ દરમિયાન ટ્રોફીને જર્મનીના સરમુખત્યાર એડોલ્ફ હિટલર અને તેના નાઝી લશ્કરથી બચાવવા માટે જૂતા મૂકવાના એક બોક્સમાં રાખવામાં આવી હતી.